《送周荇农北上 其一》
清代·李杭

抵节休歌《行路难》，出门一笑向长安。天回八极风云壮，江走孤篷雨雪寒。

韫玉旧曾伤卞璞，断犀今合淬吴干。嘲啾燕雀浑间事，独立苍茫振羽翰。

作者简介：（1821—1848）清湖南湘阴人，字梅生，一字孟龙。李星沅子。道光二十四年进士，官编修。七岁能诗，及长，博通经史，工诗文，汤鹏、梅曾亮等人皆引为小友。有《小芋香山馆集》。